**Кино** е една од најпознатите советски рок групи од периодот на 1980-тите години. Фронтмен на групата бил Виктор Цои кој загинал во сообраќајна несреќа во 1990 година. Во негова чест во Москва e исцртан ѕид со графити посветени на него и на групата Кино. Групата Кино во 1990 година била сочинета од Јури Димитријевич Каспарјан, Игор Тихомиров, Георги Гурјанов и Виктор Цои.

Историја
--------

### Почетоци

Групата Кино била формирана во летото 1981 година во Ленинград, денешен Санкт Петербург под името „Харин и хиперболидите" (рус. *Гарин и гиперболоиды*). Во составот биле Виктор Цои, Алексеј Рибин и Олег Ваљински. Откако Ваљински ја напуштил групата името било сменето во „Кино" а во составот се придружил гитаристот Јури Каспарјан. Групата ја поддржувале и музичарите од групите „Аквариум" и „Зоопарк". Водачот на „Аквариум", Борис Гребеншчиков го продуцирал и првиот албум на „Кино". Во 1983 поради уметнички недоразбирања помеѓу Цои и Рибин групата се распаднала а потоа продолжила да постои во состав Виктор Цои и Јуриј Каспарјан. Во 1984 година на групата им се придружува тапанарот Георги Гурјанов, а како бас гитарист им помагал членот на „Аквариум", Александар Титов. Во 1986 година во групата влегува басистот Игор Тихомиров, а Александар Титов се враќа во „Аквариум" со што групата го добива својот конечен состав кој не се менува до крајот на постоењето на „Кино" во 1990 година.

### Популарност

Групата „Кино" била многу позната во Ленинградското подземје, а била позната и во други тогашни Советски републики. Учествувала на многу рок фестивали како Литваника-87, а денешната слава ја стекнале со објавувањето на филмот „Асса" на Сергеј Соловјов каде на крајот од филмот се појавува Виктор Цои и ја пее песната „Сакам промена!" (рус. *„Хочу перемен!"*). Во тој период менаџер на групата бил Јури Ајзеншпис а Виктор Цои се појавил уште во неколку филмови вклучувајќи го и филмот „Игла". Во 1988 година почнале турнеите на групата „Кино" во Русија, Украина и Белорусија, а во 1989 година заминале во Њујорк каде била премиерно бил прикажан филмот „Игла" и бил одржан мини-концерт. После тоа, на фестивалот „Златен војвода" (рус. *„Золотой Дюк"*), Виктор Цои бил прогласен за глумец на годината, а филмот „Игла" го освоил второто место на списокот на најдобри советски филмови од таа година. Селдувало патување во Париз каде била вршена обработка на албумот „Последниот херој" (рус. *„Последний герой"*), а во есента 1990 година групата отпатувала во Токио каде бил склучен договор за промоција во Јапонија. Последниот концерт „Кино" го оддржале во преполниот стадион „Лужњики" на 24 јуни 1990 година.

### Последен албум

Во јули 1990 година групата „Кино" започнала да работи на нов албум кој тебало да биде снимен во Франција. Овој албум не го доживеал своето финализирање — Виктор Цои загинал во сообраќајна несреќа на стариот пат Јурмала - Талси, на пат за Тукумус. Недовршениот албум Каспарјан, Тихомиров и Гурјанов го завршиле заедно и го симболично го именувале „Црн" (рус. *„Чёрный"*) и имал целосно црн омот. Во декември истата година албумот бил претставен во ленинградски рок-клуб. Околку еден месец подоцна, на првиот канал на телевизијата „ВИД" прикажана е презентација на албумот од московскиот дом на младите, а после тоа групата „Кино" официјално престанала да постои.

Влијанија
---------

Музиката на групата „Кино" е често споредувана со музиката на бендовите „Смитс", „Депеш Моуд" и „Џој Дивижн". Постои можност овие групи да имале директно влијание на „Кино". Виктор Цои признал дека за албумот „Ноќ" (рус. *„Ночь"*) сакал да го постигне звук сличен на групата „Дјуран Дјуран". Нивната музика исто така влечела влијанија и од некои традиционални руски автори како Владимир Висоцки.

Дискографија
------------

### Албуми

* 1982 — „45"
* 1983 — „46"
* 1984 — „Начальник Камчатки"
* 1985 — „Это не любовь"
* 1986 — „Ночь"
* 1988 — „Группа крови"
* 1989 — „Последний герой"
* 1989 — „Звезда по имени Солнце"
* 1990 — „Чёрный альбом"

### Останати албуми

* 1984 — „Песни под гитару 3"
* 1986 — „Red Wave" (2 компакт диска)
* 1992 — „Неизвестные песни"
* 2000 — „История этого мира"
* 2000 — „КИНОпробы" (2 компакт диска)
* 2000 — „[Лучшие песни 82-88"
* 2000 — „Печаль"
* 2002 — „Кино в кино"
* 2002 — „Последние записи"

### Концертни снимки

* 1987 — „Концерт в рок-клубе" (2 компакт дискови)
* 1987 — „Концерт в Дубне"
* 2002 — Первые записи. „Гарин и гиперболоиды"
* 2002 — Концерт во Дубну (1987)
* 2002 — Во живо 1988—1990 (2 компакт дискови)
* 2004 — Непознати снимки (4 компакт дискови):
	+ Акустика. Талин. (1990)
	+ Квартирник. Ленинград. (1988)
	+ Рок-фестивал во Москва. (1986)
	+ Акустика. Ленинград. (1982)
* Акустички концерт (1987)
* Акустика (снимка од 1984. година) (2000)

### Соло албуми

* 1983 — „Концерт у Павла Краева" (Мајк Науменко и Виктор Цои)
* 1984 — „Сейшн на Петроградской" (Мајк Науменко и Виктор Цои)
* 1985 — „Весна - лето" (Мајк Науменко и Виктор Цои)
* 1998 — Концерт во Соснов Бор (Борис Гребеншчиков, Мајк Науменко, Виктор Цои. 15 декември 1984) (2 компакт дискови)

Наводи
------

1. ↑
2. ↑
3. ↑  „архивска копија". Архивирано од изворникот на 2013-04-29. Посетено на 2012-08-01.
4. ↑

Надворешни врски
----------------

„Игла" на IMDb

Поврзано
--------

* Аквариум
* Борис Гебреншчиков
* Мајк Нуменко
* Маријана Цои

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 169876816
* LCCN: n94005624
* GND: 4753903-3
* MusicBrainz: 064db6e8-fdfb-4acb-a327-fc2de75b37de
* NKC: xx0158773

 |

 |